RESOLUCIÓN do 12 de setembro de 2005, da Delegación Provincial de Ourense, pola que se dispón o rexistro, o depósito e a publicación, no Diario Oficial de Galicia, do texto do convenio colectivo provincial para a empresa Construcciones Alea, S.L. para os anos 2005-2006 e a acta de rectificación deste.
CONSELLERÍA DE TRABALLO — III. OUTRAS DISPOSICIÓNS — 18/11/2005

Visto o texto do convenio colectivo provincial para a empresa Construcciones Alea, S.L. para os anos 2005-2006, código de convenio nº 3200162, e a acta de rectificación deste; suscrito con data 26 de xullo de 2005, polo representante da empresa, en representación da parte económica, e os membros do comité de empresa, en representación da parte social, e; de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo.
Esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, existente nesta delegación provincial e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación.
Terceiro.-Dispor a súa publicación no Diario Oficial de Galicia.
Ourense, 12 de setembro de 2005.
Carmen Rodríguez Dacosta
Delegada provincial de Ourense
Capítulo I
Ámbito e vixencia
Artigo 1º.-Ámbito.
1. O presente convenio afecta a todos os traballadores que presten os seus servizos na empresa na provincia de Ourense, así como os contratados durante a vixencia del. Igualmente afecta aos traballadores que, estando afiliados en Ourense, se despracen a outras provincias por necesidades de traballo.
Artigo 2º.-Vixencia e duración.
1. Este convenio substitúe e anula a todos os anteriores, mesmo o vixente na actualidade, e entrará en vigor o día da súa publicación no BOP de Ourense.
2. Os efectos económicos, entendéndose por estes única e exclusivamente as diferenzas salariais que deriven do incremento acordado sobre a táboa salarial, entrará en vigor a partir do 1 de xaneiro de 2005.
3. Este convenio terá unha duración bienal, estendéndose desde o 1 de xaneiro de 2005 até o 31 de decembro de 2005, e será prorrogado por un período igual, salvo denuncia de calquera das partes cunha anticipación mínima de tres meses á data do 31 de decembro de 2005. A denuncia deberase facer por escrito e comunicar en forma á outra parte.
4. Caso de non ser denunciado no tempo e forma anteriormente expresados e prorrogado por igual período de vixencia, a revisión salarial realizarase conforme os criterios que se establecen neste convenio.
Artigo 3º.-Revisión.
Para o segundo ano de vixencia, isto é, para o período do 1 de xaneiro de 2006 ao 31 de decembro de 2006, a táboa de salarios negociarase despois de negociación do comité de empresa co representante legal da empresa, tomando como orientación e recomendación a normativa vixente no que respecta a xornada e demais temas de carácter social.
Artigo 4º.-Lexislación complementaria.
Para todo o non previsto neste convenio observarase o disposto na Lei do Estatuto dos traballadores, ou convenio xeral do sector da construción.
Capítulo II
Contrato de traballo
Artigo 5º.-Contrato de traballo.
A) Regulación xeral.
1. O contrato de traballo será subscrito entre empresa e traballador, obrigatoriamente por escrito, con entrega dun exemplar a este, consonte o formato aprobado por disposición de carácter normativo, que necesariamente deberá ser rexistrado na oficina de emprego a que pertenza o centro de traballo a que se incorpore o traballador e entregada unha copia del (copia básica), ao representante dos traballadores.
2. En ningún caso se poderá comezar a traballar sen proceder previamente á inscrición do traballador na Seguridade Social.
B) Subcontratación.
1. Cando a empresa contrate ou subcontrate con outros a realización de obras ou servizos correspondentes á propia actividade daqueles, deberá comprobar que os contratistas estean ao día no pagamento das cotas da Seguridade Social. Para o efecto pedirá por escrito, con identificación da empresa afectada, certificado de estar ao día nos pagamentos da Tesouraría Xeral da Seguridade Social.
2. A empresa contratada, nun prazo máximo de trinta días, deberá presentar o certificado indicado no punto anterior. Transcorrido este prazo, quedará exonerada de responsabilidade a empresa principal.
Artigo 6º.-Período de proba.
1. Poderase concertar por escrito un período de proba que en ningún caso poderá exceder:
a) Técnicos titulados superiores: 6 meses.
b) Empregados:
Niveis III, IV e V: 3 meses.
Niveis VI ao X: 2 meses.
Resto do persoal: 15 días naturais.
c) Persoal operario:
Encargados e capataces: 1 mes.
Resto de persoal: 15 días naturais.
2. Durante o período de proba o traballador terá os dereitos e obrigas correspondentes á súa categoría profesional e posto de traballo que desempeñe, como se fose do cadro de persoal, excepto os derivados da resolución da relación laboral, que se poderá producir por instancia de calquera das partes durante o seu transcurso, sen necesidade de aviso previo e sen que ningunha das partes teña dereito a indemnización ningunha, debéndose comunicar a desistencia por escrito.
3. Transcorrido o período de proba sen que se producise a desistencia, o contrato producirá plenos efectos, computándose o tempo dos servizos prestados para efectos de permanencia na empresa.
Capítulo III
Clasificación profesional
Artigo 7º.-Clasificación do persoal.
A clasificación do persoal afectado polo presente convenio é meramente enunciativa e non supón obriga de ter cubertas todas as prazas enumeradas, se as necesidades da actividade da empresa non o requiren.
Artigo 8º.-Clasificación por niveis e categorías profesionais.
Niveis
Categorías
II
Título superior
III
Título medio
Xefe de 1ª administrativo
IV
Axudante de obra
Encargado xeral
Xefe de persoal
V
Delineante superior
Xefe administrativo
VI
Delineante de primeira
Topógrafo
Encargado de obra
Oficial 1ª administrativo
VII
Delineante de 2ª
Capataces, oficial 2ª adm.
Topógrafo práctico de 2ª
VIII
Auxiliar administrativo
Oficial 1ª oficio
IX
Oficial 2ª oficio
Niveis
Categorías
X
Vixilantes nocturnos e almaceneiro
XI
Peón especializado
XII
Peóns ordinarios
XIII
Traballadores de 17 anos
Capítulo IV
Tempo de traballo
Artigo 9º.-Xornada laboral.
1. Durante a vixencia deste convenio establécese unha xornada laboral anual de 1.748 horas.
2. A xornada semanal establécese en corenta horas de traballo efectivo distribuídas en oito horas diarias de luns a venres, ambos inclusive.
3. Para axustar o calendario laboral anual no presente exercicio de 2005, fíxanse como días non laborais o 7 de xaneiro, 7 de febreiro, 16 de maio, 31 de outubro, 5, 7, 9 e 30 de decembro, e 4 horas correspondentes á xornada de tarde do día 23 de decembro.
Artigo 10º.-Vacacións.
1. As vacacións terán unha duración de trinta días naturais para todas as categorías.
2. O total dos días anuais de vacacións poderao distribuír a empresa para efectos de desfrute da forma seguinte: quince días ininterrompidos que se desfrutarán preferentemente no verán. O resto, desfrutarase de acordo entre o traballador e a empresa, atendendo preferentemente ás necesidades do traballo.
3. Independentemente do reflectido nos parágrafos anteriores, a empresa poderá dar as vacacións a todo ou parte do persoal en dúas veces ou quendas, sendo a primeira no verán e a segunda no inverno.
4. Para efectos de dereito a vacacións, considerarase como tempo efectivamente traballado o correspondente á situación de ILT, sexa cal for a súa causa. Non obstante, dado que o dereito de desfrute de vacacións caduca co transcurso do ano natural, este perderase se ao vencemento deste o traballador continuar de baixa, aínda que manterá o dereito a percibir a diferenza entre a retribución de vacacións e a prestación de incapacidade laboral transitoria.
Unha vez iniciado o desfrute do período regulamentario de vacacións, se sobreviñer a situación de incapacidade temporal, a súa duración computarase como días de vacacións, sen prexuízo do dereito do traballador a percibir a diferenza que puider existir entre a retribución correspondente a vacacións e a prestación de incapacidade temporal.
Artigo 11º.-Permisos e licenzas.
A empresa concederá licenzas retribuídas aos traballadores que o soliciten nos seguintes casos:
a) Por matrimonio: 15 días naturais, sempre que o traballador leve como mínimo un ano de antigüidade.
b) Por matrimonio de fillos: 2 días naturais.
c) Por falecemento de parentes até segundo grao de consanguinidade ou afinidade: 2 días naturais. Cando con tal motivo o traballador necesite facer un desprazamento para o efecto, o prazo será de 4 días naturais.
d) Por parto de esposa: 2 días naturais. Se concorrer enfermidade grave no parto, aumentarase a 4 días naturais.
e) O traballador terá dereito á asistencia médica o tempo necesario e retribuído, presentando o xustificante correspondente.
Capítulo V
Retribucións
Artigo 12º.-Táboa salarial.
Establécese unha táboa de percepcións económicas para a xornada laboral ordinaria, así como para as horas extraordinarias, que será, para cada traballador, a que corresponda á súa categoría profesional, sen discriminación ningunha por razón de sexo, e que se contén no anexo I deste convenio.
Artigo 13º.-Complemento de asistencia.
1. Establécese un complemento de asistencia para os produtores das categorías II a XIII con rendemento normal e que non teñan ningunha falta de asistencia non xustificada ao traballo (importe segundo anexo I).
2. A primeira xornada non traballada completa, suporá a perda de 4 días de complemento, a segunda a perda de 10 días de complemento e a terceira a perda total. As faltas non xustificadas computaranse dentro de cada mes natural. Para a determinación do complemento de asistencia diaria, dividirase entre vinte e cinco a cantidade que figura baixo este concepto na táboa salarial que se contén no anexo I deste convenio.
3. A perda deste complemento é independente das sancións que marca a Ordenanza laboral e demais disposicións sobre a materia.
Artigo 14º.-Desgaste de ferramentas.
Establécese unha indemnización por desgaste de ferramentas para aqueles traballadores aos cales non lles sexan facilitadas pola empresa, consistente en 0,28 A por cada día de traballo efectivo. A empresa determinará os casos particulares de achega de ferramentas polo traballador.
Artigo 15º.-Antigüidade.
A antigüidade queda conxelada na base do ano 1988, no sentido de que quedan conxelados os prezos dos bienios e quinquenios calculados sobre aquela base, é dicir, o prezo de todos os bienios devengados e que se devenguen no futuro para as categorías
niveis do 2 ao 12 é de 13,93 euros (cinco por cento de 278,55 A). O prezo de todos os quinquenios devengados e que se devenguen no futuro é de 19,49 euros (sete por cento de 278,55 A). Non obstante, respectaranse aquelas cantidades que a título persoal veñan percibindo os traballadores por este concepto, sen que caiba compensalas no cómputo xeral do convenio. É dicir, o prezo dos bienios e dos quinquenios que sexan superiores aos que se sinalan neste convenio e sexan pagados na actualidade polas empresas, manteranse, quedando con esta data conxelado nesa contía.
Artigo 16º.-Gratificacións extraordinarias.
1. Os traballadores afectados polo presente convenio terán dereito exclusivamente a dúas pagas extraordinarias ao ano, que se aboarán nos meses de xuño e decembro.
2. A contía das pagas extraordinarias non se devengará mentres dure calquera das causas de suspensión de contrato previstas no artigo 45 da Lei do Estatuto dos traballadores.
3. Os traballadores que ingresen ou cesen no transcurso de cada semestre natural, devengará a paga en proporción ao tempo de permanencia na empresa durante o mesmo, de acordo co que determina o artigo 62 do convenio xeral.
Artigo 17º.-Axudas de custo.
Establécese unha axuda de custo igual para todas as categorías de vinte e cinco euros (25 A) diarios e unha media axuda de custo de once euros (11 A) diarios por cada día efectivo para todo o persoal da empresa, sexa cal for a súa categoría.
Non obstante, pódense substituír estes importes pola fórmula, que se debe establecer de común acordo, de gastos a xustificar.
Artigo 18º.-Indemnización en caso de accidente ou hospitalización.
Todos os traballadores da empresa, en caso de accidente laboral ou hospitalización, percibirán durante o período de hospitalización ou da ILT para accidente con cargo á empresa, a diferenza entre a cantidade fixada pola Seguridade Social e o importe do salario que viña percibindo nunha mensualidade normal, de tal forma que durante o período de ILT perciba o 100 por 100 da mensualidade normal.
Artigo 19º.-Pagamento de salarios.
1. A empresa queda obrigada a aboar os salarios dentro dos cinco primeiros días hábiles do mes seguinte ao mes vencido en que se devenguen.
2. A empresa destinará ao pagamento, a hora inmediatamente seguinte á finalización da xornada ordinaria. Cando por necesidades organizativas se realice o pagamento dentro da xornada laboral, esta interromperase e prolongarase despois do horario de traballo polo tempo investido no pagamento, sen que en ningún caso tal prolongación poida exceder máis dunha hora.
3. O tempo investido no pagamento de retribucións e anticipos a conta delas, quedará exento do cómputo da xornada laboral, considerándose como de mera permanencia no centro de traballo e, por tanto, non retribuído para ningún efecto.
4. O traballador deberá facilitar á empresa ao tempo do seu ingreso ou incorporación a ela, o seu número de identificación fiscal (NIF), de conformidade coa normativa aplicable ao respecto.
Capítulo VI
Compensación e absorción
Artigo 20º.-Compensación e absorción.
Considerando a natureza deste convenio, todas as melloras, así económicas como de tipo social, que poidan aparecer por disposición oficial durante a súa vixencia, non terán eficacia práctica e, en consecuencia, serán absorbidas por este, se as condicións deste convenio consideradas globalmente e en cómputo anual superan as citadas melloras.
Capítulo VII
Cesamentos e indemnizacións
Artigo 21º.-Cesamentos e indemnizacións.
En relación cos contratos, segundo o carácter adquirido polos traballadores en razón de permanencia e funcións ao servizo da empresa, os cesamentos axustaranse aos seguintes requisitos:
a) Durante o período de proba, que se detalla no artigo 14 do Real decreto lexislativo 1/1995, do 24 de marzo, as empresas poderán prescindir dos servizos de toda clase do persoal no momento en que o consideren oportuno, se non posúe ou non se adapta ás condicións necesarias para a súa función sen indemnización ningunha.
b) O persoal fixo de obra cesará cando termine os traballos da súa especialidade na obra en que viñer prestando os seus servizos. A indemnización que se establece para estes traballadores consistirá no 4,5 por 100, calculado sobre o salario base das táboas do convenio devengados durante a vixencia do contrato.
c) Os traballadores que formalicen outros contratos dos regulados no R.D. 8/1997, ou normas que os substitúan, terán dereito, unha vez finalizado o contrato correspondente por expiración do tempo convido, a percibir unha indemnización por conclusión do 4,5 por 100, se a duración fose inferior, igual ou superior a 365 días, calculada sobre os conceptos salariais das táboas do convenio aplicable, devengados durante a vixencia do contrato.
Capítulo VIII
Disposicións varias
Artigo 22º.-Prima de casado.
A todo traballador que leve como mínimo un ano de antigüidade na empresa e contraia matrimonio outorgaráselle unha gratificación ou prima por matri
monio de noventa euros con quince céntimos (90,15 A).
Artigo 23º.-Roupa de traballo.
Ao persoal afectado por este convenio seralle entregada pola empresa unha peza de roupa de traballo ou funda e un par de botas normais, adecuadas ao centro de traballo, cada seis meses, sendo obrigatorio o seu uso cando o traballo o requira. Estas roupas serán en todo momento propiedade da empresa e o traballador está obrigado á súa boa conservación e uso. A empresa poderá facer constar na roupa o seu anagrama ou o da actividade.
Os traballadores devolverán a roupa vella ao causaren baixa na empresa. De non o faceren, a empresa poderá descontar o 50% do importe correspondente ao equipamento da súa última entrega.
Artigo 24º.-Póliza de seguros e indemnizacións.
1. Establécense as seguintes indemnizacións para todos os traballadores afectados polo presente convenio:
a) En caso de morte derivada de enfermidade común ou accidente non laboral, o importe dunha mensualidade de todos os conceptos das táboas do convenio aplicable vixentes en cada momento.
b) En caso de morte, incapacidade permanente, absoluta ou grande invalidez, derivada de accidente de traballo ou enfermidade profesional, a empresa aboará 39.000 A, para o cal se compromete cunha compañía de seguros con delegación na localidade.
c) En caso de incapacidade permanente total derivada de accidente de traballo ou enfermidade profesional, a empresa aboará 22.000 A, para a cal se compromete cunha compañía de seguros con delegación na localidade.
2. Nos supostos de morte, as indemnizacións establecidas aboaránselle á viúva ou beneficiarios do traballador, segundo as normas da Seguridade Social.
3. A referida póliza só abarcará os procesos iniciados a partir da vixencia e validez dela.
4. Esta indemnización é compatible coa pensión ou indemnización que poida causar o traballador
na Seguridade Social ou mutualidade. Non obstante o anterior, a indemnización pagada con cargo ás pólizas de seguro de accidente terá a consideración de entregas á conta das indemnizacións que no seu día fixen os xulgados e tribunais de xustiza por sentenza definitiva e firme, e que sexan a cargo da empresa.
Artigo 25º.-Seguridade e saúde laboral.
O traballador poderase pór de acordo coa empresa para acudir a cursos de prevención de riscos laborais que se organicen a través do Servizo de Prevención da Mutua de Accidentes de traballo e Enfermidades Profesionais da Seg. Social núm. 275, Fraternidade-Muprespa, ou Consellería de Xustiza, Interior e Relacións Laborais, e que teñan relación directa co sector da construción.
Disposicións adicionais
Primeira.-Comisión mixta paritaria.
Para interpretar o contido deste convenio, vixiar o seu cumprimento ou exercer as funcións de arbitraxe nos problemas e cuestións suscitadas como consecuencia da súa aplicación, noméase unha comisión mixta que está formada da seguinte maneira:
Por parte da empresa, o representante que interveu na confección do presente convenio ou, no seu defecto, outra persoa con representación legal.
Por parte dos traballadores, o presidente do comité de empresa e os dous compoñentes de máis idade do comité.
Ambas as partes poderán solicitar a designación de asesores ou expertos no número que consideren conveniente.
As funcións e actividades da comisión mixta non obstruirán en ningún caso as accións laborais correspondentes.
Segunda.-Cláusula especial.
O persoal que cese incumprindo o requisito de comunicalo á empresa con oito días de anticipación perderá o dereito á parte proporcional das gratificacións extraordinarias do verán e do Nadal. A notificación deberase facer verbalmente ou por escrito, con obrigatoriedade por parte da empresa de expedir xustificante acreditativo desa petición.
ANEXO I
Táboa de retribucións para o período 1-1-2005 ao 31-12-2005 da empresa Construcciones Alea, S.L.
Pagas extras
Niveis
Categorías
Soldo base
mensual
Complemento de
asistencia
Total mes
Xullo
Nadal
Vacacións
Horas extras
II
Título superior
815,80
190,14
1.005,94
971,60
971,60
971,60
8,09
III
Título medio
Xefe de 1ª adm.
812,18
186,59
998,77
968,73
968,73
968,73
8,09
IV
Axte. de obra
Encargado xeral
Xefe de persoal
808,29
182,54
990,83
965,57
965,57
965,57
8,09
V
Delineante superior
Xefe administrativo
804,58
179,69
984,27
962,69
962,69
962,69
8,09
Pagas extras
Niveis
Categorías
Soldo base
mensual
Complemento de
asistencia
Total mes
Xullo
Nadal
Vacacións
Horas extras
VI
Delineante primeira
Topógrafo
Encargado de obra
Oficial 1ª adm.
800,66
175,07
975,73
959,64
959,64
959,64
8,09
VII
Oficial 2ª adm.
Delineante de 2ª
Capataces
Topógrafo práct. 2ª
786,19
160,80
946,99
948,24
948,24
948,24
7,70
VIII
Aux. administrativo
Oficial 1ª oficio
775,36
152,40
927,76
930,90
930,90
930,90
7,39
IX
Oficial 2ª oficio
764,22
141,29
905,51
902,89
902,89
902,89
7,17
X
Serenos
Almaceneiro
753,07
127,87
880,94
921,89
921,89
921,89
6,76
XI
Peóns especializados
741,88
119,25
861,13
894,06
894,06
894,06
6,76
XII
Peóns ordinarios
730,28
107,94
838,22
884,97
884,97
884,97
6,21
XIII
Traballadores de 17 anos
429,24
110,79
540,03
483,49
483,49
483,49
Axuda de custos: 25,00 A    Media axuda de custos: 11,00 A    Desgaste de ferramentas: 0,28 A, para niveis VIII e IX
Acta de rectificación do convenio colectivo
En Ourense, sendo as 18.00 horas do día 6 de setembro de 2005, reúnense no domicilio social de Construcciones Alea, S.L., Rúa do Cumial, 23, Seixalbo (Ourense), para proceder a emendar os erros do convenio colectivo provincial de Construcciones Alea, S.L. encontrados nos artigos 9, 11 A, 15, 16.1º e cláusula adicional para o período do 1 de xaneiro de 2005 ao 31 de decembro de 2006, as persoas que a seguir se citan:
Dunha parte, e como representantes sindicais grupo de traballadores: Camilo Guede Forneiro, Sergio Cabido Diéguez, Felipe Araújo Rodríguez, Antonio Prado Sorga e José Valentín Salgado López.
Todos eles na súa condición de compoñentes do comité de empresa.
Doutra parte, en representación da empresa, Luis Ogando Hermida.
Aberta a sesión, adóptanse por unanimidade os seguintes acordos:
Artigo 9º.-Xornada laboral, no seu punto 1. Queda redactado da seguinte forma:
Durante a vixencia deste convenio se establece unha xornada laboral de 1.748 horas para o ano 2005, e unha xornada laboral anual de 1.746 horas para o ano 2006.
Artigo 11º.-Permisos e licenzas, punto A. A empresa concederá licenzas retribuídas aos traballadores por matrimonio 15 días naturais.
Artigo 15º.-Antigüidade. A antigüidade queda conxelada na base do ano 1996.
Artigo 16º.-Gratificacións extraordinarias, punto 1. Os traballadores afectados polo presente convenio terán dereito exclusivamente a dúas pagas extraordinarias ao ano que se aboarán nos meses de xuño e decembro, antes do día 15 de cada unha delas.
Cláusula adicional.
Son partes asinantes do presente convenio colectivo provincial de Construcciones Alea, S.L. para os anos 2005-2006, código convenio 3200162, subscrito con data 26 de xullo de 2005, pola parte económica Luis Ogando Hermida como representante da empresa e pola parte social o comité de empresa formado por Camilo Guede Forneiro, Sergio Cabido Diéguez, Felipe Araújo Rodríguez, Antonio Prado Sorga e José Valentín Salgado López, todos eles como representación laboral-Grupo de traballadores.
E non habendo mais asuntos que tratar, féchase a sesión, logo de lectura e aprobación por unanimidade deste acta, sendo as 19.15 horas do día da data, e asinan por sextuplicado e para un só efecto.